殷廷枢，字执夫，直隶松江府华亭县人。明朝政治人物、进士出身。父殷汝孝，以举人官嘉祥、巨野二县令，有惠政。廷枢万历十七年（1589年）己丑科二甲进士，由部郎历官河南按察司佥事，分巡河北。剧盗王好问啸聚覃怀间，放手四劫，杀命吏，拒官兵，势张甚。廷枢以计歼其魁，而置馀党勿问，境内以安。立射圃以课材官，招流亡以辟荒土，设文会以造英才。寻晋本省右参议，分巡大梁，政绩卓然，在人口。丁祖母忧，服阕，补福建布政使，卒于官。